Diari Oficial de la Generalitat Valenciana


Sumari del DOGV 7128, del 10-10-2013 (2013/9637)

Notificació del laude emés per la Junta Arbitral de Transports d'Alacant. Expedient número 022/13-A.
----------------------------------------------------------------------------------------------------

### Dades del document

Número de DOGV
:   7128

Data del DOGV
:   10-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9637


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 022/13-A. [2013/9637]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Transportes Hermanos Cruz, SL, que s'ha dictat laude en l'expedient referit i, com que no ha sigut possible la notificació per desconegut, parador ignorat o absència, es fa a través de la present publicació perquè tinga els efectes legals oportuns. El contingut íntegre del laude és el que es ressenya a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts. Reclamant: Jomaportes, SLU, representada per José Manuel Torregrosa Esteban. Reclamat: Transportes Hermanos Cruz, SL, que no compareix a l'acte de vista.  
A Alacant, 13 de juny de 2013, a les 09.45 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 022/13-A i es procedix a la celebració de la vista oral respecte de la reclamació següent: impagament de ports. Incompareixença del demandat.   
  
Iniciada la vista oral pel president, es procedix a comprovar la identitat de la part compareixent i la qualitat amb què intervé.   
A la part reclamada li va ser notificada la demanda i la citació a vista per al dia 13.06.2013 per mitjà d'un escrit rebut el 17.05.2013 per un empleat, segons queda acreditat amb l'avís de rebut expedit pel Servici de Correus i que consta en l'expedient.   
Concedida la paraula a la reclamant, deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va fer, per compte de la reclamada, un transport entre Griñón (Madrid) i Escombreras (Múrcia), segons queda acreditat en la documentació adjunta a la demanda i que consta en l'expedient. Acabats els ports, sense cap inconvenient, es va presentar al cobrament la factura núm. A/12238, de 23.03.2012, per un import de 210,60 euros, i en el moment de la vista s'aclarix que, a pesar que la factura ve a nom de Florencia Esteban Ortega i no de Jomaportes, SLU, les dos empreses funcionen com un grup empresarial familiar i el reclamant aporta documentació acreditativa d'esta circumstància.  
2. Realitzades diverses gestions, no aconseguix el cobrament dels servicis prestats a l'empresa reclamada per cap mitjà, i a pesar de contractar la càrrega a través de la pàgina web Wtranset, sap que esta continua exercint la seua activitat i sol·licita que siga reconegut el seu dret i que es condemne la reclamada al pagament de la quantitat de 210,60 euros.  
Com que no hi ha més al·legacions, i després de debatre la demanda, es dóna per conclosa la vista.  
S'hi apliquen els fonaments jurídics següents:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/90).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que se'n fa en l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'acord referit de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i que cap de les parts intervinents en el contracte no haja manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».  
3. Com a lloc de subscripció del contracte, en els servicis contractats electrònicament entre empresaris o professionals, es presumirà el del prestador de servicis excepte pacte entre les parts, segons determina l'article 29 de la Llei 34/2002, d'11 de juliol, de Servicis de la Societat de la Informació i de Comerç Electrònic.  
4. De les manifestacions fetes en la vista es deduïx que, efectivament, els ports que són reclamats en esta demanda i la factura dels quals consta adjunta a esta van ser realitzats, la qual cosa determina el dret al seu cobrament per part de la reclamant.   
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda, interposada per Jomaportes, SLU, representada per José Manuel Torregrosa Esteban contra Transportes Hermanos Cruz, SL, ja que dels fets relatats, documents probatoris i declaracions efectuades s'establix que, en haver-se realitzat els transports reclamats dins de les condicions contractuals convingudes, ha de ser abonat el seu import.   
  
Per tot això Transportes Hermanos Cruz, SL, haurà d'abonar a Jomaportes, SLU, la quantitat de dos-cents deu amb seixanta euros (210,60 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents al de la notificació del laude podrà sol·licitar-se a esta junta arbitral la seua correcció, aclariment o complement, d'acord amb l'article 39 de la Llei d'Arbitratge esmentada.  
Transcorreguts 20 dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància d'Alacant, segons establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els terminis esmentats de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 26 de setembre de 2013.- El president de la Junta Arbitral de Transports d'Alacant: Luis Felipe Suárez Jorcano.